**Návrh a vysvetlenie valorizačného mechanizmu pre novú súťaž na Chemický posypový materiál (ďalej len „CHPM“).**

**Zadanie:** *Navrhnúť mechanizmus pre valorizáciu pohonných hmôt a prípadne komodity čo najobjektívnejším spôsobom zohľadňujúcim cenové nárasty a poklesy na trhu.*

**Návrh riešenia:**

1. **V súťaži sa navrhuje stanoviť požadovanú cenovú ponuku od uchádzačov ako jednotkovú cenu (ďalej len „JC“) v eurách na tonu CHPM**. S vyhodnotením úspešnosti uchádzača na základe kritéria najnižšej ceny.
2. Navrhuje sa, aby mechanizmus valorizácie zmluvnej hodnoty, ktorá vzišla z úspešnej súťaže bol postavený na štruktúre váh pre jednotlivé stanovené zložky.
3. Následne by sa **takto stanovený pomer medzi komoditou, pohonnými látkami a inými zložkami (vysvetlené nižšie) vložil do vzorca, ktorého výsledkom je koeficient úpravy zmluvnej hodnoty.**
4. **Navrhovaný vzorec** má nasledovnú podobu:

**Pt = 0,10 + 0,30 \* (IPCPLt / IPCPLt0) + 0,60 \* (ICPVt /ICPVt0)**

**Pt :**koeficient úpravy,ktorého výsledná hodnota bude po stanovenom období (hodnota t) použitá pre odhadnutú zmluvnú hodnotu za dané obdobie smerom nadol alebo nahor, pričom týmto obdobím je kvartál. Hodnota koeficientu sa zaokrúhľuje na 3 desatinné miesta.

**t:** ukončený kvartál, teda rozhodujúce obdobie, za ktoré sa uplatňuje mechanizmus valorizácie.

**t0:**  referenčné obdobie, kvartál do ktorého spadá kalendárny deň, v ktorom uplynula lehota na predkladanie ponúk do súťaže na CHPM

**0,10:** pevný koeficient 10 %, ktorý reprezentuje časť nákladov na dodanie CHPM, ktoré nepodliehajú valorizácii. Tento koeficient tak reprezentuje matematicky vyjadrené podnikateľské riziko úspešného uchádzača.

**0,30:** koeficient 30%, ktorý pri zmluve na nákup a dodanie CHPM reprezentuje časť nákladov na pohonné látky (motorovú naftu), ktoré podliehajú valorizačnej úprave. Táto časť je podstatne vyššia pri type zmluvy akou je nákup a dodanie CHPM, oproti napr. iným vzorcom na stavebné práce, a to z dôvodu, že dodanie a samotný presun na jednotlivé strediská operatívne podľa potreby či už v režime riadnych alebo mimoriadnych dodávok je podstatnou časťou zmluvy a požadovanou službou zo strany prevádzkového úseku s nárokmi aj na techniku napr. cisterny na vyfúkavanie soli do síl a podobne.

**IPCPL:** ukazovateľ „Priemerné ceny pohonných látok v SR – mesačne“ [sp0202ms] (motorová nafta) na Slovensku publikovaný Štatistickým úradom SR na jeho internetovej stránke [www.statistics.sk](http://www.statistics.sk). Vykazované mesačné hodnoty ukazovateľov je potrebné previesť na obdobie kvartál pre obdobia t0 a t tak, že sa vypočíta aritmetický priemer vykazovaných hodnôt za 3 relevantné mesiace prislúchajúce k obdobiu t\_0 a t. Vypočítané aritmetické priemery sa matematicky zaokrúhľujú na 3 desatinné miesta.

**IPCPLt:** hodnota ukazovateľa zodpovedajúca kvartálu v období t. Vypočíta sa ako je uvedené pri ukazovateli IPCPL.

**IPCPLt0:** hodnota ukazovateľa zodpovedajúca kvartálu v referenčnom období t0. Vypočíta sa ako je uvedené pri ukazovateli IPCPL.

**0,60:** koeficient 60%, ktorý pri zmluve na nákup a dodanie CHPM predstavuje časť nákladov za samotnú požadovanú komoditu, ktoré podliehajú valorizačnej úprave.

**ICPV:** ukazovateľ „Index cien priemyselných výrobcov a vody – súhrnný ukazovateľ Index cien vo výrobnej sfére oproti bázickému obdobiu – mesačne“ [sp0102ms], konkrétne sledovaná hodnota pre “Ceny priemyselných výrobcov – tuzemsko a ťažba a dobývanie”. Na Slovensku publikovaný Štatistickým úradom SR na jeho internetovej stránke [www.statistics.sk](http://www.statistics.sk). Index cien priemyselných výrobcov (ICPV), ktorý je indexom Laspeyresovho typu (bázický rok 2015 =100, cenová báza = december 2015). Index meria vývoj cien priemyselných produktov určených na domáci trh, na export a úhrn ako tri samostatné časové rady. Index pokrýva divízie 05 - 39 SK NACE Rev. 2. Index zahŕňa nerastné suroviny, produkty priemyselnej výroby a elektrickú energiu, plyn, teplo, vodu a odpady (SK NACE Rev. 2, sekcie B, C, D a E). Pre chemický posypový materiál sa zdá najvhodnejšia časť indexu „Ťažba a dobývanie“ vzhľadom na kategórie v štatistickej klasifikácii ekonomických činností SK NACE Rev. 2 - konkrétne sekcia B 08.93.0 ťažba soli. Vykazované mesačné hodnoty ukazovateľov je potrebné previesť na obdobie kvartál pre obdobia t0 a t tak, že sa vypočíta aritmetický priemer vykazovaných hodnôt za 3 relevantné mesiace prislúchajúce k obdobiu t\_0 a t. Vypočítané aritmetické priemery sa matematicky zaokrúhľujú na 3 desatinné miesta

**ICPVt:** hodnota ukazovateľa zodpovedajúca kvartálu v období t. Vypočíta sa ako je uvedené pri ukazovateli ICPVV.

**ICPVt0:** hodnota ukazovateľa zodpovedajúca kvartálu v referenčnom období t0. Vypočíta sa ako je uvedené pri ukazovateli ICPV.

1. **Navrhovaný fakturačný mechanizmus** by mal nasledovnú podobu:

**Navrhuje sa fakturovať všetky dodávky CHPM od dodávateľa riadne v zmysle JC na eurá za tonu CHPM.**

**Po uplynutí prvého kvartálneho obdobia, ktoré sa začne počítať odo dňa účinnosti zmluvy aplikovať valorizačný mechanizmus. Vzhľadom na výsledok sú možné tri scenáre kedy** výsledný koeficient úpravy môže dosahovať hodnotu:

* 1. väčšiu ako číslo 1 = dodatočné finančné nároky
  2. nižšiu ako číslo 1 = zníženie finančných nárokov
  3. rovnú číslu 1 = bez zmeny vo finančných nárokoch

Dodatočné finančné nároky sa budú fakturovať mimoriadnou kvartálnou faktúrou, v ktorej sa dodávateľovi zaplatí len rozdiel medzi zmluvnou hodnotou vynásobenou koeficientom úpravy a zaplatenou zmluvnou hodnotou v zmysle predložených objednávok . Prepočítaný na všetky dodané tony CHPM. Prílohou faktúry je výpočet v zmysle aplikovaného vzorca.

Zníženie finančných nárokov sa oznámi odberateľovi, pričom sa navrhuje tento pokles ponížiť formou dobropisu o rozdiel medzi zaplatenou zmluvnou hodnotou v zmysle predložených objednávok a zmluvnou hodnotou vynásobenou koeficientom úpravy. Prepočítaný na všetky dodané tony CHPM.

Finančné nároky bez zmeny sa len oznámia odberateľovi (NDS) bez finančných nárokov uplatňovaných za daný kvartál tak pre NDS ako aj pre dodávateľa.

1. **Praktický príklad** (hodnoty sú ilustračné):

Úspešný uchádzač predložil ponuku na 100 eur za tonu CHPM.

Lehota na predkladanie ponúk uplynula v marci 2022. Referenčné obdobie t0 je tak marcová hodnota v sledovaných indexoch.

Dodávateľ dodal na strediská v zmysle zmluvy 1 000 ton za tri mesiace od účinnosti zmluvy od apríla 2022 do júna 2022.

Valorizačný mechanizmus sa aplikuje za prvý kvartál od účinnosti zmluvy za mesiace od apríla 2022 do júna 2022.

Pri zverejňovaní údajov v Štatistickom úrade dochádza k posunu, teda júnová hodnota je známa v mesiaci júl napríklad.

Koeficient úpravy sa vypočíta v mesiaci júl nasledovne:

**Pt = 0,10 + 0,30 \* (1,591 / 1,340) + 0,60 \* (1,605/1,405)**

**Pt = 0,10 + 0,30 \* (1,187) + 0,60 \* (1,142)[[1]](#footnote-1)**

**Pt = 0,10 + 0,356 + 0,685**

**Pt = 1,141**

Koeficient úpravy zakladá pre dodávateľa dodatočné finančné nároky vo výške zhruba 14% na tonu dodaného CHPM. Kedy nárast na tonu je 100\*1,141 = 114,1 eur.

V mesiaci júl 2022 tak NDS vystaví mimoriadnu kvartálnu faktúru za mesiace apríl až jún 2022.

Keďže dodané množstvo bolo 1000 ton za 100 eur na tonu v riadnych faktúrach sa dodávateľovi vyplatilo 100 000 eur. Mimoriadnou faktúrou sa dodávateľovi doplatí za daný kvartál 14 000 eur.

***Pozn.: Uvedené hodnoty sú ilustračné a slúžia na demonštráciu výpočtu. Nejde o reálne hodnoty.***

1. Za sledované kvartálne obdobie došlo k nárastom ceny motorovej nafty zhruba o 19% a ceny komodity zhruba o 14% [↑](#footnote-ref-1)